**Cântec de dor**

*Nelu Preda*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mi-e dor de tine și de mine,

Mi-e dor de nopțile-n pridvor

Când fiind alăturea știi bine

Ne ostoiam ultimul dor.

Mi-e dor de zilele cu tine,

Mi-e dor de-a ta îmbrățișare,

E rău ?...sau poate că e bine

Să trec asemenea-ncercare.

Mi-e dor de florile de mac,

Mi-e dor să ți le dăruiesc

Cu dorul nu știu ce să fac

Mi-atât de greu, mărturisesc.

Mi-e dor îns-a rămas puțin,

Mi-e dor, dar o să vin curând

Iubirea-mi cupă de pelin

Tu s-o-ndulcești până la fund.

Mi-e dor.